*Čestitka gđe. Miki Yamada, parlamentarne zamjenice ministra vanjskih poslova Japana, povodom okupljanja Hrvatsko japanskog akademskog društva i odabira novog predsjednika društva, prof.dr.sc. Zlatana Cara*

*Povodom okupljanja Hrvatsko japanskog akademskog društva i odabira prof.dr.sc. Zlatana Cara za novog predsjednika društva, od srca Vam upućujem svoje čestitke.*

*Svim članovima Hrvatsko japanskog akademskog društva također izražavam iskrenu zahvalnost za vaš svakodnevni doprinos širenju japanske kulture i jezika, za razmjenu na poljima znanosti, obrazovanja, gospodarstva, turizma i drugim segmentima, čime pomažete u gradnji mostova između Japana i Hrvatske.*

*Japanu 2020. godine predstoje Olimpijske i paraolimpijske igre u Tokiju i tom prilikom želimo svijetu predstaviti najrazličitije oblike dostignuća i kulturne posebnosti Japana, za što želimo potaknuti razmjenu na svim razinama. Nadalje, s Hrvatskom želimo i ubuduće jačati kulturnu i znanstvenu razmjenu, kao i razmjenu među mladima s ciljem daljnjeg produbljivanja odnosa među našim zemljama. S tog gledišta uloga Hrvatsko japanskog akademskog društva je izuzetno važna. Promatrajući s diplomatskog stajališta, članovi društva su nam, radi iskustva studija u Japanu, od posebne važnosti, pa stoga Japan izuzetno cijeni i uvažava vaše aktivnosti koje obavljate u svim sferama hrvatskog društva. Stoga očekujemo da svi članovi kao pojedinci, ali i kao društvo, nastave doprinositi međusobnom razumijevanju i prijateljstvu između naših dviju zemalja.*

*Svim članovima zahvaljujem na dosadašnjem opetovanom prijateljstvu, ovom sastanku želim uspjeh, a Hrvatsko japanskom akademskom društvu kontinuirani napredak.*

*parlamentarna zamjenica ministra vanjskih poslova Japana  
Miki Yamada*